Vrou dood, twee gewond tydens taxi-skietery | Maroela Media
'n Vrou is Dinsdag dood en twee mans gewond nadat 'n skietgeveg tussen twee taxi-verenigings by die Tembisa-taxistaanplek aan die Oos-Rand uitgebreek het.
Ao. Mahlodi Langa, woordvoerder van die polisie, het gesê die skietery het glo gebeur omdat die twee verenigings oor roetes baklei het. "'n Vrou is in die maag geskiet en die twee mans is albei in hul arms gewond," het hy gesê.
Volgens Langa het die pendelaars in 'n ry gewag om in 'n taxi te klim toe hulle geskiet is. Die gewonde mans is na die Tembisa-hospitaal geneem.
'n Lewe beteken vir hierdie geweldenaars absoluut niks. Die vrou wat nou onskuldig doodgeskiet is, was moontlik 'n broodwinner, en wat nou?, wie gaan vir die naasbestaandes sorg. 'n Wetgewing moet moontlik oorweeg word, dat as jy 'n onskuldige persoon se lewe neem, jy aanspreeklik gehou kan word om die naasbestaandes te versorg tot aan die einde van jou dae.